དེབ་འདིའི་ནང་བཀོད་པའི་གནས་ཚུས་ཚུལ་དག་གི་འབྱུང་ཁུངས་ནི།སྐབས་དེར་དགྲ་ཤ་ལེན་པའི་དམག་ཁོངས་སུ་ཞུགས་མྱོང་མཁན་གྲས་རྫ་དམར་སྡེ་བའི་ཕྱོགས་ཀྱི་མི་དག་གིས་གང་བཤད་པ་གཞི་ལ་བཞག་ནས་བཀོད་འདུག་སྟབས།སྐབས་འགའ་ཞིག་ཏུ་རང་བསྟོད་ཀྱི་རྣམ་པ་དང་།སྡེ་བ་གཞན་དེའི་སྐོར་དེ་ཙམ་གསལ་པོ་བྱུང་མི་འདུག་སྙམ་པའི་ཚོར་བ་སྟེར་བ་ཞིག་རེད།འོན་ཀྱང་།འདི་ནི་སྐབས་དེ་དང་དེའི་སྤྱི་ཚོགས་ཀྱི་རྣམ་པ་གསལ་འབྲི་བྱས་པ་ཞིག་རེད་འདུགདེར་བརྟེན།རྟོག་བཅོས་ཀྱི་སྒྲུང་མ་ཡིན་པར་དངོས་བྱུང་གི་ལོ་རྒྱུས་ཤིག་ཡི་གེའི་རི་མོར་བཏབས་པ་ཞིག་ཡིན་བརྟེན།སྐབས་དེའི་སྤྱི་ཚོགས།ཡང་ན།སྡེ་ཚོ་འདི་གཉིས་ཀྱི་གྱོད་ཀྱི་རིམ་པ་དང་འདུམ་པའི་འདུས་མདོ་ལ་བསམས་ན།ཕྱོགས་སུ་ལྷུང་ཐལ་དུ་སོང་འདུག་སྙམ་པའི་ཚོར་བ་མི་སྟེར་བ་ཞིག་རེད།མ་གཞི་ནས།ལོ་རྒྱུས་འདི་རིགས་ནི་མ་འོངས་པར་གྱོད་སྣའི་རིགས་ཡོང་ན་མི་ལེགས་པ་དང་།འདུམ་འགྲིག་གི་ཆུ་བོ་བསྐལ་པའི་བར་དུ་བཞུར་དགོས་པའི་བསླབ་སྟོན་གྱི་ཆེད་དུ་ཡིན་ངེས་སྟབས།ཕྱཔགས་གཉིས་ཀའི་རྣམ་པ་དང་འབབ་སོ་ཚུད་པ་ཞིག་ཀྱང་ཡིན་པར་ཡིད་ཆེས་བྱས་ཆོག་པ་ཞིག་རེད།སླད་ན།སྡེ་ཚོ་གཞན་གྱིོ་རྒན་རབས་པ་དག་གིས་ཀྱང་ལོ་རྒྱུས་ཀྱི་བྱུང་བ་འདི་ཡི་གེར་ཕབ་སྲིད་པ་རེད།དེར་བརྟེན་ནས་ཀྱང་ད་ལྟའི་འདི་ལ་གཟུ་བོའི་རྣམ་པ་ལྡན་པར་མཐོང་སོང་།